CELEX: 32019R0108
Language: mt
Date: 2019-01-24 00:00:00
Title: Regolament ta' Implimentazzjoni tal-Kummissjoni (UE) 2019/108 tal-24 ta' Jannar 2019 li jawtorizza t-tibdil tal-ispeċifikazzjonijiet tal-ingredjent ġdid tal-ikel l-estratt tal-lipidi mill-Krill tal-Antartiku (Euphausia superba) skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta' Implimentazzjoni tal-Kummissjoni (UE) 2017/2470 (Test b'rilevanza għaż-ŻEE.)

25.1.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 23/4
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/108
         tal-24 ta' Jannar 2019
         li jawtorizza t-tibdil tal-ispeċifikazzjonijiet tal-ingredjent ġdid tal-ikel l-estratt tal-lipidi mill-Krill tal-Antartiku (Euphausia superba) skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta' Implimentazzjoni tal-Kummissjoni (UE) 2017/2470
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta' Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b'mod partikolari l-Artikolu 12 tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li l-ikel ġdid awtorizzat imniżżel fil-lista tal-Unjoni biss jista' jitqiegħed fis-suq fl-Unjoni.
                  
               
                     (2)
                  
                  
                     Ir-Regolament ta' Implimentazzjoni tal-Kummissjoni (UE) 2017/2470 (2), li jistabbilixxi l-lista tal-Unjoni tal-ikel ġdid ġie adottat skont l-Artikolu 8 tar-Regolament (UE) 2015/2283.
                  
               
                     (3)
                  
                  
                     Skont l-Artikolu 12 tar-Regolament (UE) 2015/2283, il-Kummissjoni trid tiddeċiedi dwar l-awtorizzazzjoni u t-tqegħid fis-suq tal-Unjoni ta' ikel ġdid, u dwar l-aġġornament tal-lista tal-Unjoni.
                  
               
                     (4)
                  
                  
                     Id-Deċiżjoni tal-Kummissjoni 2009/752/KE (3) awtorizzat it-tqegħid fis-suq ta' estratt tal-lipidi mill-Krill tal-Antartiku (Euphausia superba) bħala ingredjent alimentari ġdid biex jintuża f'ċertu ikel u f'ċerti oġġetti tal-ikel bi qbil mar-Regolament (KE) Nru 258/97 tal-Parlament Ewropew u tal-Kunsill (4). F'dik id-Deċiżjoni, il-livell massimu ta' fosfolipidi kien stabbilit għal 50 %.
                  
               
                     (5)
                  
                  
                     Bi qbil mar-Regolament (KE) Nru 258/97, id-Deċiżjoni ta' Implimentazzjoni tal-Kummissjoni (UE) 2016/598 (5) awtorizzat estenzjoni tal-użu tal-estratt tal-lipidi mill-Krill tal-Antartiku (Euphausia superba) bħala ingredjent ġdid tal-ikel biex jintuża fis-supplimenti tal-ikel. F'dik id-Deċiżjoni, il-livell minimu tal-fosfolipidi kien stabbilit għal 35 %.
                  
               
                     (6)
                  
                  
                     L-ingredjent il-ġdid tal-ikel iż-“Żejt rikk fil-fosfolipidi estratt mill-Krill tal-Antartiku Euphausia superba” kien awtorizzat mill-awtoritajiet kompetenti Finlandiżi biex jintuża f'ċerti kategoriji ta' ikel (6). Il-livell minimu tal-fosfolipidi kien stabbilit għal 60 %.
                  
               
                     (7)
                  
                  
                     Il-kundizzjonijiet tal-użu kemm taż-“żejt tal-Krill tal-Antartiku mill-Euphausia superba” kif ukoll taż-“Żejt rikk fil-fosfolipidi estratt mill-Krill tal-Antartiku Euphasia superba” huma identiċi u huma bbażati fuq il-livelli massimi tal-aċidu ejkosapentenojku u tal-aċidu dokosaeżaenojku flimkien. Iżda l-kontenut ta' fosfolipidi tagħhom huwa differenti, għaż-“żejt tal-Krill tal-Antartiku mill-Euphausia superba” qiegħed stabbilit fuq firxa ta' bejn 35 % u 50 %, u għaż-“Żejt rikk fil-fosfolipidi estratt mill-Krill tal-Antartiku Euphasia superba” huwa stabbilit għal minimu ta' 60 %. Għaldaqstant, l-awtorizzazzjonijiet attwali ma jkoprux il-firxa ta' bejn 50 % u 60 % ta' fosfolipidi fiż-“żejt tal-Krill tal-Antartiku mill-Euphausia superba”.
                  
               
                     (8)
                  
                  
                     Fid-29 ta' Awwissu 2018, il-kumpanija Aker BioMarine A/S (“l-Applikant”) ressqet talba lill-Kummissjoni skont it-tifsira tal-Artikolu 10(1) tar-Regolament (UE) 2015/2283, biex tibdel l-ispeċifikazzjonijiet tal-ikel il-ġdid iż-żejt tal-Krill tal-Antartiku mill-Euphasia superba. L-applikant talab li jiżdied il-kontenut massimu tal-fosfolipidi minn 50 % għal inqas minn 60 % u b'hekk ikun ikopri l-firxa ta' konċentrazzjoni tal-fosfolipidi li fil-preżent mhijiex awtorizzata.
                  
               
                     (9)
                  
                  
                     Il-Kummissjoni hija tal-fehma li mhijiex meħtieġa evalwazzjoni tas-sikurezza tal-applikazzjoni attwali mill-Awtorità Ewropea dwar is-Sigurtà fl-Ikel skont l-Artikolu 10(3) tar-Regolament (UE) 2015/2283 għaliex jekk ikunu ġew ivvalutati u jkun ġie ddeterminat li ċerti livelli ta' komponent ġdid partikolari tal-ikel ikunu sikuri, mela livelli aktar baxxi tal-istess komponent ikunu sikuri wkoll. Il-livelli massimi awtorizzati tal-aċidu ejkosapentenojku u tal-aċidu dokosaeżaenojku flimkien, kemm għaż-“żejt tal-Krill tal-Antartiku mill-Euphasia superba” u għaż-“Żejt rikk fil-fosfolipidi estratt mill-Krill tal-Antartiku Euphasia superba” skont ir-Regolament ta' Implimentazzjoni (UE) 2017/2470 huma l-istess. Il-bidla tal-livelli tal-fosfolipidi fl-ispeċifikazzjoni taż-“żejt tal-Krill tal-Antartiku mill-Euphasia superba” ma tibdilx il-kunsiderazzjonijiet marbutin mas-sikurezza li kienet imsejsa fuqhom l-awtorizzazzjoni tiegħu u l-awtorizzazzjoni taż-“Żejt rikk fil-fosfolipidi estratt mill-Krill tal-Antartiku Euphasia superba” li kienu wasslu għall-konklużjoni li kemm il-livelli tal-fosfolipidi aktar minn 60 %, kif ukoll dawk li huma inqas, it-tnejn huma sikuri.
                  
               
                     (10)
                  
                  
                     Il-bidla proposta fl-ispeċifikazzjonijiet tal-kontenut tal-fosfolipidi se tindirizza d-differenza fil-kontenut tal-fosfolipidi bejn iż-“żejt tal-Krill tal-Antartiku mill-Euphasia superba” u ż-“Żejt rikk fil-fosfolipidi estratt mill-Krill tal-Antartiku Euphasia superba”. Għaldaqstant jixraq li l-ispeċifikazzjonijiet tal-ikel il-ġdid iż-żejt tal-Krill tal-Antartiku mill-Euphasia superba jiġu emendati għal-livell propost għall-fosfolipidi.
                  
               
                     (11)
                  
                  
                     L-informazzjoni mogħtija fl-applikazzjoni tagħti biżżejjed raġunijiet biex jiġi stabbilit li l-bidliet proposti fl-ispeċifikazzjonijiet tal-ingredjent il-ġdid tal-ikel iż-“żejt tal-Krill tal-Antartiku mill-Euphasia superba” jikkonformaw mal-Artikolu 12(2) tar-Regolament (UE) 2015/2283.
                  
               
                     (12)
                  
                  
                     Għalhekk, jenħtieġ li r-Regolament ta' Implimentazzjoni (UE) 2017/2470 jiġi emendat skont dan.
                  
               
                     (13)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-entrata fil-lista tal-Unjoni ta' ikel ġdid awtorizzat kif previst fl-Artikolu 8 tar-Regolament (UE) 2015/2283, li tirreferi għall-ikel il-ġdid iż-“żejt tal-Krill tal-Antartiku mill-Euphasia superba” għandha tiġi emendata kif speċifikat fl-Anness ta' dan ir-Regolament.
         
         
            Artikolu 2
            L-Anness tar-Regolament ta' Implimentazzjoni (UE) 2017/2470 huwa emendat skont l-Anness ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-24 ta' Jannar 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta' Implimentazzjoni tal-Kummissjoni (UE) 2017/2470 tal-20 ta' Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (3)  Id-Deċiżjoni tal-Kummissjoni 2009/752/KE tat-12 ta' Ottubru 2009 dwar l-awtorizzazzjoni għat-tqegħid fis-suq ta' estratt lipidu mill-Krill tal-Antartiku Euphausia superba bħala ingredjent alimentari ġdid skont ir-Regolament (KE) Nru 258/97 tal-Parlament Ewropew u tal-Kunsill (ĠU L 268, 13.10.2009, p. 33).
         
            (4)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti tal-ikel il-ġdid (ĠU L 43, 14.2.1997, p. 1).
         
            (5)  Id-Deċiżjoni ta' Implimentazzjoni tal-Kummissjoni (UE) 2016/598 tal-14 ta' April 2016 li tawtorizza l-estensjoni tal-użu tal-estratt tal-lipidi mill-Krill tal-Antartiku (Euphausia superba) bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill (ĠU L 103, 19.4.2016, p. 34).
         
            (6)  Ittra tat-13 ta' Mejju 2015 (https://ec.europa.eu/food/sites/food/files/safety/docs/novel-food_authorisation_2015_auth-letter_krill-oil_mt.pdf)
      
      
         
            ANNESS
            L-entrata għaż-“żejt tal-Krill tal-Antartiku mill-Euphausia superba” fit-Tabella 2 (Speċifikazzjonijiet) tal-Anness tar-Regolament ta' Implimentazzjoni (UE) 2017/2470 hija sostitwita b'dan li ġej:
            
               
                           Ikel Ġdid Awtorizzat
                        
                        
                           Speċifikazzjonijiet
                        
                     
                           “Żejt tal-Krill tal-Antartiku mill-
                              
                                 Euphausia superba
                              
                           
                        
                        
                           
                              Deskrizzjoni/Definizzjoni:
                           
                           Biex jiġi prodott l-estratt tal-lipidi mill-Krill tal-Antartiku (Euphausia superba), il-krill mgħaffeġ iffriżat jew id-dqiq tal-krill imnixxef jgħaddi minn proċess ta' estrazzjoni tal-lipidi permezz ta' solvent tal-estrazzjoni approvat (skont id-Direttiva 2009/32/KE). Il-proteini u l-materjal tal-krill jitneħħew mill-estratt tal-lipidi permezz tal-filtrazzjoni. Is-solventi tal-estrazzjoni u l-ilma residwu jitneħħew bl-evaporazzjoni.
                           Il-valur tas-saponifikazzjoni: ≤ 230 mg KOH/g
                           Il-valur tal-perossidu (PV): ≤ 3 meq O2/kg żejt
                           Stabbiltà f'kundizzjonijiet ta' ossidazzjoni: Jenħtieġ li l-prodotti tal-ikel kollha li fihom iż-żejt tal-Krill tal-Antartiku mill-Euphausia superba juru li huma stabbli f'kundizzjonijiet ta' ossidazzjoni permezz ta' metodoloġiji tal-ittestjar xierqa u rikonoxxuti nazzjonalment jew internazzjonalment (eż. l-AOAC).
                           Ndewwa u volatili: ≤ 3 % jew 0,6 espressi bħala attività tal-ilma f'temperatura ta' 25 °C
                           Fosfolipidi: ≥ 35 % sa < 60 %
                           Aċidi xaħmin trans: ≤ 1 %
                           EPA (aċidu ejkosapentenojku): ≤ 9 %
                           DHA (aċidu dokosaeżaenojku): ≤ 5 %”